cyanic-selkie/wikianc huggingface dataset:
พระศิวะ (ละครโทรทัศน์)
พระศิวะ (Om Namah Shivay) เป็นละครโทรทัศน์อินเดีย ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทาง สถานีโทรทัศน์สีกองทัพบก ช่อง 7 ช่อง Happy Home TV และ มงคลแชนแนล ในประเทศไทย โดยมีทีมพากย์พันธมิตรให้เสียงพากย์ภาษาไทย นำแสดงโดย ซามาร์ เจ ซิงห์ ยาโชดัน รานา กายาตรี ชัสตรี ซันเจ ชามาร์ อมิต พาโชรี รีน่า กาปูร์ สุนิล นาการ์ ฯลฯ
เนื้อเรื่อง
เนื้อเรื่องของละครเรื่องนี้ซึ่งกล่าวถึงการกระทำของพระศิวะที่ให้พรต่อเหล่าอสูรทั้งหลายจนพังพินาศ พระองค์จึงต้องให้พระนารายณ์ พระพิฆเนศ และเหล่าเทพเทวดาไปแก้ปัญหาเสมอ จนเกิดเรื่องราวต่างๆ เช่น รามเกียรติ์ หรือ มหาภารตะ รวมทั้งมอบพรให้เล่านักบุญ และฤๅษีต่างๆ จนสมปรารถนาทั้งหมด ซึ่งจบลงตอนที่พระกฤษณะมาเยี่ยมอรชุน และพี่น้องปาณฑพทั้ง 5 ในป่า แล้วพระศิวะก็ประทานพรให้แก่อรชุน
ประภาส จารุเสถียร
จอมพล ประภาส จารุเสถียร (25 พฤศจิกายน พ.ศ. 2455 – 18 สิงหาคม พ.ศ. 2540) นามเดิม ตุ๊ จารุเสถียร เป็นนายทหารและนักการเมืองชาวไทย เขาเป็นจอมพลแห่งกองทัพบกไทยและรัฐมนตรีว่าการกระทรวงมหาดไทยในรัฐบาลของจอมพล สฤษดิ์ ธนะรัชต์ และจอมพล ถนอม กิตติขจร
ประวัติ
ประภาสเกิดเมื่อวันที่ 25 พฤศจิกายน พ.ศ. 2455 ปีชวด ณ ตำบลหมากแข้ง อำเภอเมือง จังหวัดอุดรธานี เป็นบุตรของอำมาตย์เอก พระยาพายัพพิริยกิจ (เป้า จารุเสถียร) และเจ้าบัวตอง (ณ ลำปาง) ประภาสสมรสกับ ท่านผู้หญิงไสว จารุเสถียร (บุตรของร้อยตรี วอน และนางฮวย ปานประสิทธิ์) มีพี่ชายต่างมารดาที่สำคัญคนหนึ่งคือ พลเอก จำเป็น จารุเสถียร อดีตสมุหราชองครักษ์ อดีตนายกสมาคมกีฬาฟุตบอลแห่งประเทศไทย ในพระบรมราชูปถัมภ์ อดีตสมาชิกสภาร่างรัฐธรรมนูญและอดีตสมาชิกสภานิติบัญญัติแห่งชาติ ประภาสจบมัธยมศึกษาจากโรงเรียนวัดราชาธิวาส
บุตรธิดา
ประภาสมีบุตร 6 คน ได้แก่
ประภาสถึงแก่อสัญกรรมเมื่อวันจันทร์ที่ 18 สิงหาคม พ.ศ. 2540 รวมอายุ ต่อมาในวันเสาร์ที่ 17 มกราคม พ.ศ. 2541 เวลา 17.43 น. พระบาทสมเด็จพระมหาภูมิพลอดุลยเดชมหาราช บรมนาถบพิตร พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพที่เมรุหลวงหน้าพลับพลาอิสริยาภรณ์ วัดเทพศิรินทราวาสราชวรวิหาร
บทบาททางการเมือง
ประภาสมีบทบาทอย่างมากในการเมืองในแต่ละยุค แต่ละสมัย ในฐานะของนายทหาร ตั้งแต่ยังเป็นนายทหารยศ "ร้อยโท" ในเหตุการณ์กบฏบวรเดช พ.ศ. 2476 เป็นผู้ใช้ปืนยิงพระยาศรีสิทธิสงคราม (ดิ่น ท่าราบ) เสนาธิการของฝ่ายกบฏ ถึงแก่ชีวิต พระยาศรีสิทธิสงครามนั้นตั้งใจเดินมาเพื่อขอเจรจาด้วย ณ สถานีรถไฟหินลับ จังหวัดสระบุรี ประภาสยังเข้าร่วมในรัฐประหาร พ.ศ. 2490 และปราบกบฏวังหลวง พ.ศ. 2492 เคียงข้างจอมพล ถนอม กิตติขจร มาตลอด
ตั้งแต่ยังมีสถานะเป็นนักเรียนนายร้อยทหารบกชั้นปีที่ 4 ในคราวเปลี่ยนแปลงการปกครอง พ.ศ. 2475 ประภาสก็เป็นหนึ่งในคณะนักเรียนนายร้อยทหารบกจำนวน 111 นายที่บุกวังบางขุนพรหมร่วมกับคณะนายทหารและพลเรือนบางส่วนของคณะราษฎร เพื่อควบคุมสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงมหาดไทยและผู้สำเร็จราชการแทนพระองค์ และเข้าควบคุมกระทรวงพระคลังมหาสมบัติอีกด้วย
ภายหลังการอสัญกรรมของจอมพล สฤษดิ์ ธนะรัชต์ ใน พ.ศ. 2506 แล้ว จอมพล ถนอม กิตติขจร จึงดำรงตำแหน่งนายกรัฐมนตรีสืบต่อ บทบาทของประภาสเปรียบเสมือนมือขวาคนสำคัญของถนอม โดยเป็นรองนายกรัฐมนตรี แม้ถนอมพูดน้อย มีภาพลักษณ์ของความซื่อสัตย์ ซึ่งทำให้เป็นที่ยอมรับของประชาชนในระยะแรกที่ดำรงตำแหน่งนายกรัฐมนตรี จนได้รับฉายาว่า "นายกฯ คนซื่อ" แต่ประภาสกลับไม่ได้รับความไว้วางใจเฉกเช่นถนอม เนื่องจากปัญหาการทุจริตและการใช้อำนาจหน้าที่ไปในทางที่มิชอบหลายประการ ประภาสเป็นเสมือนปากกระบอกเสียงให้แก่ ถนอม เพราะ "พูดเก่ง มีลีลาแพรวพราว และความสัมพันธ์ระหว่างบุคคลทั้งคู่ก็แน่บแน่น" เพราะพันเอก ณรงค์ กิตติขจร บุตรชายของถนอม สมรสกับบุตรสาวของประภาส
ในช่วงเหตุการณ์ 14 ตุลา มีข้อมูลระบุว่า หลังจากเข้าเฝ้าฯ พระบาทสมเด็จพระปรมินทรมหาภูมิพลอดุลยเดชแล้ว ถนอมต้องการลาออก แต่ทั้งประภาสและณรงค์ไม่ยินยอม และพยายามเกลี้ยกล่อมให้ถนอมเปลี่ยนความคิด แต่ท้ายที่สุดถนอมก็ลาออก และทั้ง 3 ก็เดินทางออกนอกประเทศทันที ประภาสไปอยู่ที่ไทเป ประเทศไต้หวัน พร้อมกับณรงค์ บุตรเขย จากนั้น ถนอมหวนกลับคืนมาสู่ประเทศไทยอีกครั้งในวันที่ 22 สิงหาคม พ.ศ. 2519 แต่ถูกต่อต้านอย่างหนัก จึงเดินทางกลับ ซึ่งเป็นเหตุการณ์ก่อนเกิดเหตุการณ์ 6 ตุลา ไม่นาน
ภาษาเตรกามี
ภาษาเตรกามี (Trigami)  หรือ Katar Gambiri เป็นภาษาของชาวเตรกามีในหมู่บ้านกัมบีร์ กาตาร์ และ Devoz ในหุบเขาเตรกัมริมแม่น้ำเพชตอนล่าง จังหวัดกุนาร์ ประเทศอัฟกานิสถาน อยู่ในสาขาอินโด-อิเรเนียน กลุ่มนูริสถาน มีผู้พูดประมาณ 3,500 คน (2011) ส่วนใหญ่สามารถพูดภาษาปาทาน้เป็นภาษารอง รากศัพท์ใกล้เคียงกับภาษากาลาซาอซาถึง 76% - 80%
อำเภอหนองแค
หนองแค เป็นอำเภอหนึ่งในจังหวัดสระบุรี ตั้งอยู่ทางทิศตะวันตกเฉียงใต้ของจังหวัด สภาพภูมิศาสตร์โดยทั่วไปเป็นที่ราบลุ่ม ที่ดินส่วนใหญ่ถูกใช้ประโยชน์ในการทำเกษตรกรรมและกสิกรรม แต่เนื่องจากการมีสภาพภูมิศาสตร์ที่เอื้ออำนวย รวมทั้งมีระยะทางห่างจากจังหวัดปริมณฑลอื่น ๆ ที่ไม่ไกลนัก (มีระยะทางห่างจากกรุงเทพมหานครไม่เกิน 100 กิโลเมตร ทั้งยังมีพื้นที่ติดต่อกับจังหวัดปทุมธานีและจังหวัดพระนครศรีอยุธยาอันเป็นที่ตั้งของนิคมอุตสาหกรรมสำคัญ) จีงมีการสร้างโรงงานอุตสาหกรรมและนิคมอุตสาหกรรมในพื้นที่ด้วย
ประวัติ
อำเภอหนองแค ได้รับการจัดตั้งขึ้นเป็นอำเภอเมื่อปี พ.ศ. 2441 โดยพระบาทสมเด็จพระจุลจอมเกล้าเจ้าอยู่หัว รัชกาลที่ 5 โดยมีขุนพรหมสีสดีเป็นนายอำเภอคนแรก ท้องที่นี้ในอดีตอยู่ในความปกครองของกรุงศรีอยุธยาซึ่งเป็นราชธานี สภาพบ้านเมืองยึดธรรมชาติเป็นหลัก และท้องที่มีคูคลองผ่าน คือคลองนาเริ่งซึ่งเป็นคลองเดิมที่แยกจากลำน้ำป่าสัก คลองสายนี้สามารถใช้คมนาคมได้ พลเมืองเชื้อสายคนเมืองเหนือและเชียงจันทร์
ที่ตั้งและอาณาเขต
อำเภอหนองแคตั้งอยู่ทางทิศตะวันตกเฉียงใต้ของจังหวัดสระบุรี มีอาณาเขตติดต่อกับเขตการปกครองข้างเคียงดังนี้
การปกครองส่วนภูมิภาค
อำเภอหนองแคแบ่งเขตการปกครองออกเป็น 18 ตำบล 181 หมู่บ้าน ได้แก่
การปกครองส่วนท้องถิ่น
ท้องที่อำเภอหนองแคประกอบด้วยองค์กรปกครองส่วนท้องถิ่น 19 แห่ง ได้แก่
การคมนาคม
อำเภอหนองแคถือเป็นอำเภอทางผ่านที่สำคัญสำหรับเส้นทางมุ่งหน้าสู่ภาคกลางตอนบน ภาคเหนือ ภาคตะวันออกเฉียงเหนือและภาคตะวันออก เนื่องจากเป็นเส้นทางผ่านของถนนที่สำคัญหลายสาย ยกตัวอย่างเช่น
ผลงานด้านภาพยนตร์ของหลิว เต๋อหัว
ต่อไปนี้คือผลงานของนักร้องนักแสดงฮ่องกงที่มีชื่อว่าหลิว เต๋อหัว
อำเภอชุมแพ
ชุมแพ เป็นอำเภอหนึ่งของจังหวัดขอนแก่น โดยนับว่าเป็นพื้นที่ 1 ใน 4 อำเภอที่มีเศรษฐกิจเติบโตรองจากตัวเมืองขอนแก่น เดิมเป็นส่วนหนึ่งของอำเภอภูเวียง โดยแยกออกมาตั้งเป็นอำเภอตามประกาศกระทรวงมหาดไทยลงวันที่ 20 กรกฎาคม 2486 โดยให้มีผลตั้งแต่วันที่ 3 สิงหาคม ปีเดียวกัน
ที่ตั้งและอาณาเขต
อำเภอชุมแพตั้งอยู่ทางทิศตะวันตกของจังหวัด อยู่ห่างจากตัวจังหวัดขอนแก่นประมาณ 82 กิโลเมตร และอยู่ห่างจากกรุงเทพมหานครประมาณ 520 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ประมาณปี พ.ศ. 2400 พระครูหงส์ได้ชักชวนญาติพี่น้อง 8 ครอบครัวอพยพออกจากเมืองภูเวียง ครั้งสุดท้ายได้หยุดพักเกวียนที่บ้านกุดจอกน้อย แล้วแบ่งครอบครัวออกเป็น 2 กลุ่ม กลุ่มแรกเลือกตั้งถิ่นฐานอยู่ใกล้กุดแห่น้อย บ้านแห่ ส่วนกลุ่มที่นำโดยพระครูหงส์มีบุตร 3 คน คือ นายโฮม (ต้นตระกูลโฮมหงส์) นายโชค และนายหลอด (ต้นตระกูลหงส์ชุมแพ) ได้เดินทางต่อมาและเลือกที่ตั้งถิ่นฐานอยู่บ้านร้าง มีวัดร้างและกุดแห่งหนึ่งอยู่ทางทิศตะวันตก วัดร้างนี้มีธาตุและต้นโพธิ์จึงตั้งชื่อว่า วัดโพธิ์ธาตุ พร้อมกับตั้งชื่อว่าบ้านกุดธาตุ กุดธาตุมีน้ำลึกมาก มีจระเข้ และป่าทึบทำให้จับปลาได้ยาก ประกอบกับรอบ ๆ กุดธาตุมีกอไผ่ขึ้นหนาแน่น ชาวบ้านจึงตัดไม้ไผ่มามัดเป็นแพใช้ยืนหว่านแหแล้วตีวงล้อมเข้าหากัน นานเข้าจึงเรียกว่า "กุดชุมแพ" และ "บ้านชุมแพ"
เดิมสุขาภิบาลชุมแพได้ตราประจำประกอบด้วยสัญญาลักษณ์เป็นเจดีย์ใบโพธิ์ และคลื่นฟองน้ำอยู่ภายในวงกลม ต่อมาได้มีพระราชกฤษฎีกาจัดตั้งเทศบาลตำบลชุมแพขึ้นอีก เปลี่ยนตราประจำสำนักงานเทศบาลตามที่กรมศิลปากรออกแบบให้ตราใหม่มีสัญลักษณ์เป็นวงกลม มีรูปเจ้าพระยาสุรศักดิ์มนตรีประทับอยู่บนแพ มือขวาถือลูกธนู มือซ้ายถือคันธนู มีนายทหารคนสนิท 2 นาย นั่งถือธงปลายหอกอยู่คนละข้าง (ประกาศเทศบาลตำบลชุมแพ วันที่ 23 มีนาคม 2530) สมัยรัชกาลที่ 5 ทรงพระกรุณาโปรดเกล้าฯ ให้จัดทัพไปปราบฮ่อ ในเมืองพวน เมืองหัวพันทั้งห้าทั้งหกดังนี้ 1. พระเจ้าน้องยาเธอ กรมหมื่นประจักษ์ศิลปาคมเป็นแม่ทัพฝ่ายใต้ยกกองทัพขึ้นไปทางเมืองหนองคาย 2. เจ้าหมื่นไวยวรนาถ (เจ้าพระยาสุรศักดิ์มนตรี) เป็นแม่ทัพฝ่ายเหนือยกกองทัพขึ้นไปทางหลวงพระบาง โดยให้ยกทัพไปปราบฮ่อ เมื่อวันอังคาร แรม 11 ค่ำ เดือน 11 พ.ศ. 2428 (ยงศิลป และโขมพัตร เรืองศุข 2540 : 180) จากประวัติการยกทัพครั้งนี้ เจ้าพระยาสุรศักดิ์มนตรีได้ยกกองทัพขึ้นไปทางเมืองพิชัย เมืองน่าน เมืองหลวงพระบาง เมืองหัวพันทั้งห้าทั้งหก ตลอดจนถึงเมืองสิบสองจุไทย แสดงว่าไม่ได้ยกกองทัพผ่านบ้านชุมแพเลย บ้านชุมแพตั้งอยู่บนทำเลที่อุดมสมบูรณ์ จงมีผู้อพยพเข้ามาอยู่มากขึ้น ๆ แบ่งได้เป็น 2 คุ้มอู่ระหว่าง 3 วัด ได้แก่ วัดเหนือ (ปัจจุบันเป็นที่ทำการประปา) วัดกลาง (วัดโพธิ์ธาตุ) และวัดใต้ (ปัจจุบันเป็นโรงเรียนบ้านชุมแพ) ปีพุทธศักราช 2543 ในระหว่างที่ท้าวอุปชิต มิตตะปิด เป็นผู้ใหญ่บ้านคนที่ 2 ได้เกิดเพลิงไหม้กอไผ่ริมหนองอีเลิงด้านใต้แล้วลุกลามไหม้บ้านนายคาน หงส์ชุมแพจนถึงด้านทิศเหนือ ชาวบ้านไม่มีที่อยู่อาศัย จึงอพยพไปอยู่ตามที่นาของตนเอง ตั้งเป็นหมู่บ้านใหม่บ้านหนองไผ (บ้านหนองไผ่ใต้) และบ้านโคกไม้งามในปัจจุบัน
ประมาณปี พ.ศ. 2470 เริ่มมีครอบครัวชาวจีนอพยพเข้ามาค้าขายในบริเวณถนนราษฎร์บำรุง ทิศเหนือของวัดโพธิ์ธาตุ การค้าได้ขยายตัวมากขึ้น ปี พ.ศ. 2485 กำนันเลี้ยง ดีบุญมี ได้บริจาคที่ดินเพื่อตัดถนนราษฎร์บำรุงให้ยาวขึ้นไปทางทิศเหนือ สร้างศูนย์ราชการและโรงเรียนชุมแพ นอกจากนี้ยังได้สร้างบ้านเรือนแถวไม้ชั้นเดียวบริเวณตลาดเหนือและตลาดใต้ให้เช่าทำการค้า ต่อมา กำนันจาก 4 ตำบลของอำเภอภูเวียง ได้แก่ ตำบลชุมแพ ตำบลโนนหัน ตำบลขัวเรียง และตำบลสีสุก (ศรีสุข) ได้ร่วมมือกันยื่นคำร้องต่อกระทรวงมหาดไทยขอตั้งอำเภอชุมแพ พระยาสุนทรพิพิธ (ปลัดกระทรวงมหาดไทยขณะนั้น) ได้มาตรวจที่ ประกอบกับระยะนั้นอำเภอชนบทถูกไฟไหม้ เมื่อวันที่ 3 สิงหาคม พ.ศ. 2486 กระทรวงมหาดไทยจึงอนุมัติให้ตั้ง อำเภอชุมแพ โดยยุบอำเภอชนบทไปเป็นตำบลหนึ่งของอำเภอบ้านไผ่
การเสนอการจัดตั้งจังหวัดชุมแพ
ประชาชนในพื้นทียื่นคำขอต่อคณะกรรมการการเลือกตั้งเมื่อปี พ.ศ. 2546 ให้มีการเสนอร่างพระราชบัญญัติจัดตั้งจังหวัดภูเวียง ตามหลักเกณฑ์ที่กำหนด เพื่อแยก อำเภอภูเวียง (ปัจจุบันแยกเป็น 2 อำเภอ คือ อำเภอภูเวียง และอำเภอเวียงเก่า) อำเภอชุมแพ อำเภอสีชมพู อำเภอหนองเรือ อำเภอภูผาม่าน และอำเภอหนองนาคำ รวมกันขึ้นเป็น จังหวัดภูเวียง โดยมีผู้เข้าชื่อเสนอร่างจำนวนประมาณ 70,000 คน ซึ่งเกินจำนวน 5 หมื่นคน ตามที่กฎหมายกำหนด ส่งผลให้ร่างพระราชบัญญัติฉบับนี้สามารถนำเข้าสู่การพิจารณาของสภาผู้แทนราษฎรได้ แต่ปัจจุบันยังไม่ได้รับการพิจารณา
ในปี พ.ศ. 2555 นายสุชาย ศรีสุรพล สมาชิกสภาผู้แทนราษฎร จังหวัดขอนแก่น ได้เสนอร่างพระราชบัญญัติจัดตั้งจังหวัดชุมแพ พ.ศ. ... ต่อสภาผู้แทนราษฎรอีกครั้งหนึ่ง โดยมีสาระสำคัญในการยกฐานเป็นจังหวัดชุมแพ ประกอบด้วย อำเภอชุมแพ อำเภอภูเวียง อำเภอเวียงเก่า อำเภอสีชมพู อำเภอหนองนาคำ อำเภอภูผาม่าน จังหวัดขอนแก่น และ อำเภอภูเขียว จังหวัดชัยภูมิ
การปกครองส่วนภูมิภาค
อำเภอชุมแพแบ่งเขตการปกครองย่อยเป็น 12 ตำบล 148 หมู่บ้าน ได้แก่
การปกครองส่วนท้องถิ่น
ท้องที่อำเภอชุมแพประกอบด้วยองค์กรปกครองส่วนท้องถิ่น 15 แห่ง ได้แก่
ลักษณะภูมิประเทศ
อำเภอชุมแพมีเนื้อที่ทั้งหมด 318,750 ไร่ พื้นที่โดยทั่วไปเป็นพื้นที่ราบสูง ทิศเหนือมีภูเขาสูงและที่ราบสูงลาดเอียงไปทางทิศใต้ บริเวณทางทิศใต้มีลำน้ำเชิญเป็นเส้นกั้นอาณาเขตระหว่างอำเภอชุมแพกับอำเภอภูเขียว จังหวัดชัยภูมิ พื้นที่ทางทิศเหนือบางส่วนอยู่ในเขตอุทยานแห่งชาติภูเวียง พื้นที่ทางทิศตะวันตกบางส่วนอยู่ในเขตป่าสงวนแห่งชาติดงลาน รวมพื้นที่ป่าสงวนในเขตอำเภอชุมแพทั้งหมด 90,250 ไร่
ลักษณะภูมิอากาศ
ลักษณะภูมิอากาศของอำเภอชุมแพ แบ่งออกเป็น 3 ฤดู คือ
แม้ฤดูฝนจะมีระยะเวลา 6 เดือนดังกล่าว แต่โดยทั่วไปจะมีสภาวะฝนทิ้งช่วงในราวเดือนมิถุนายนถึงเดือนกรกฎาคม และจะตกใหม่ในช่วงเดือนกันยายน เป็นเหตุให้การเพาะปลูกมักประสบปัญหาฝนแล้งอยู่เป็นประจำ
ทรัพยากร
อำเภอชุมแพมีทรัพยากรที่สำคัญทางธรรมชาติ ดังนี้ ดิน ลักษณะของดินเป็นดินร่วน เหมาะแก่การเพาะปลูก ประชากรส่วนใหญ่มีอาชีพทำนา ทำไร่ ทำสวนแหล่งน้ำ แหล่งน้ำที่สำคัญของอำเภอชุมแพคือ ลำน้ำเชิญ เป็นแม่น้ำที่สำคัญที่หล่อเลี้ยงประชากรในอำเภอชุมแพและอำเภอใกล้เคียง ชาวอำเภอชุมแพได้รับพระมหากรุณาธิคุณจากพระบาทสมเด็จพระเจ้าอยู่หัว โปรดเกล้าฯ ให้มีการสร้างเขื่อนกั้นลำน้ำเชิญที่บ้านดอนหัน ซึ่งเป็นเขื่อนที่เอื้อประโยชน์ให้ชาวชุมแพด้านการเกษตรและสาธารณูปโภค ป่าไม้ อำเภอชุมแพมีพื้นที่บางส่วนอยู่ในเขตป่าสงวนแห่งชาติดงลานที่ให้ประโยชน์แก่ประชาชนที่อยู่ใกล้เคียงทั้งทางตรงและทางอ้อม สัตว์ ประชากรในอำเภอนิยมเลี้ยงสุกร โค กระบือ ไว้บริโภคและจำหน่าย บางครอบครัวยังได้ยึดเป็นอาชีพหลัก
เมืองโบราณโนนเมือง
ตั้งอยู่บ้านโนนเมือง หมู่ที่ 4 ตำบลชุมแพ โนนเมืองเป็นเมืองโบราณที่มีคูน้ำคันดินล้อมรอบ 2 ชั้น เมืองชั้นในรูปทรงค่อนข้างกลม มีขนาดเส้นผ่าศูนย์กลางประมาณ 420 เมตร เมืองชั้นนอกทรงยาวรี มีขนาดเส้นผ่าศูนย์กลาง 600 เมตร หรือมีเนื้อที่ประมาณ 216 ไร่ เป็นเมืองโบราณสมัยทวารวดี (พุทธศตวรรษที่ 12-16) ในปี พ.ศ. 2513 หน่วยศิลปากรที่ 7 ได้สำรวจพบเป็นครั้งแรก ต่อมาได้ดำเนินการขุดตรวจ ขุดค้นพบโครงกระดูกมนุษย์ (อายุประมาณ 2,500-2,000 ปี) ภาชนะดินเผา เครื่องประดับ เครื่องใช้ กระดูกสัตว์ จำนวน 13 หลุม จึงได้ทำหลังคาคลุมไว้ เพื่อแสดงในลักษณะพิพิธภัณฑ์สถานกลางแจ้ง ให้ผู้สนใจได้เข้าชม อยู่ห่างจากที่ว่าการอำเภอชุมแพ ไปทางชุมชนนาโพธิ์ (ผ่านโรงเรียนชุมชนชุมแพ) - บ้านโนนเมือง ประมาณ 5 กิโลเมตร หรือไปทางชุมชนพรานราษฎร์-บ้านโนนเมือง ประมาณ 5 กิโลเมตร (สอบถามข้อมูลเพิ่มเติมที่ สำนักงานโบราณคดีและพิพิธภัณฑ์สถานแห่งชาติที่ 7 ขอนแก่น โทรศัพท์ 0-4324-2129, 0-4333-7629 ได้รับงบประมาณปรับปรุงจากปี 2546-2549 ประมาณ 30 ล้านบาท
ผาพระนอน (พระปางไสยาสน์)
ตั้งอยู่บนยอดเขาภูเวียง บ้านโนนสะอาด หมู่ที่ 8 ตำบลหนองไผ่ เป็นพระพุทธรูปปางไสยาสน์ศิลปสมัยทวาราวดีที่งดงาม สลักอยู่บนหน้าผายาวกว่า 3.75 เมตร หันพระเศียรไปทางทิศตะวันตก และหันพระพักตร์ไปทางทิศใต้ นอนตะแคงพระเศียรหนุนแนบกับลำแขนขวา แขนซ้ายทอดไปตามลำพระองค์เป็นท่านอนแบบเก่าที่ได้รับอิทธิพลมาจากอินเดีย อยู่ห่างจากที่ว่าการอำเภอชุมแพไปตามถนนมลิวรรณ (ชุมแพ - ขอนแก่น) แยกซ้ายบ้านโนนสะอาด-วัดผาพระนอนพัฒนาราม ประมาณ 6-7 กิโลเมตร (รถยนต์ถึง) เดินเท้าขึ้นเขาภูเวียงต่อระยะเดินเท้าประมาณ 2-3 กิโลเมตร ความสูงจากพื้นดินประมาณ 450 เมตร ใช้เวลาเดินเท้าประมาณ 1.5-2 ชั่วโมง บนผาพระนอนจะมองเห็นทิวทัศนียภาพเมืองชุมแพที่สวยงามมาก จะมีงานนมัสการในวันตรุษสงกรานต์ทุกปี
อุทยานแห่งชาติภูผาม่าน
อุทยานแห่งชาติภูผาม่าน ตั้งอยู่ที่ ที่ทำการอุทยานบ้านซำผักหนาม หมู่ที่ 12 ตำบลนาหนองทุ่ม " อุทยานแห่งชาติภูผาม่านมีอาณาเขตครอบคลุมพื้นที่บางส่วนของจังหวัดขอนแก่น และจังหวัดเลย เป็นอุทยานแห่งชาติลำดับที่ 72 ( เมื่อวันที่ 8 ธันวาคม 2543) มีเนื้อที่ประมาณ 350 กม.2 หรือประมาณ 218,750 ไร่ มีจุดเด่นทางธรรมชาติหลายแห่งโดยเฉพาะถ้ำและน้ำตก เป็นแหล่งต้นกำเนิด " ลำน้ำพอง " ที่ทำการอุทยานฯ ได้รับการปรับปรุงและพัฒนาสิ่งอำนวยความสะดวกรับรองนักท่องเที่ยวเชิงอนุรักษ์ในอุทยานแห่งชาติ และเป็นอุทยาน ฯ นำร่อง 1 ใน 8 แห่ง ทั่วประเทศไทย มีศูนย์บริการนักท่องเที่ยว เรือนรับรอง ห้องน้ำ ห้องสุขา ห้องประชุมสัมมนา บริเวณจัดแคมป์ไฟ กางเต๊นท์นอน ที่สะดวกสบาย มีทิวทัศน์สถานที่ท่องเที่ยวที่สวยงามประทับใจนักท่องเที่ยวอย่างดียิ่งห่างจากอำเภอชุมแพไปทางหลวงแผ่นดินหมายเลข 201 (ชุมแพ - เลย) เลี้ยวซ้ายมือที่หลักกิโลเมตร ที่ 112 อีก 5 กิโลเมตร ถึงที่ตั้งที่ทำการ ระยะทาง 35 กิโลเมตร (สนใจสั่งจองที่พักหรือข้อมูลเพิ่มเติมได้ที่ที่ทำการอุทยานฯ โทรศัพท์ 0 - 4324 - 9050
ถ้ำปู่หลุบ
อยู่ติดทางหลวงแผ่นดินหมายเลข 201 (ชุมแพ - เลย) ห่างจากอำเภอชุมแพประมาณ 35 กิโลเมตร ภายในถ้ำมีหินงอกหินย้อยเป็นห้อง ๆ นับได้ 5 ห้อง มีเกล็ดแวววาว ระยิบระยับสวยงาม และมีน้ำขังอยู่ตลอดปี ด้านหน้าถ้ำมีศาลปู่หลุบเป็นที่เคารพสักการบูชาของผู้คนที่ผ่านไป - มา
วนอุทยานถ้ำผาพวง
อยู่ในเขตตำบลนาหนองทุ่ม จากอำเภอชุมแพไปตามทางหลวงแผ่นดินหมายเลข 201 (ชุมแพ - เลย) ประมาณ 30 กิโลเมตร มีทางแยกขวามือเข้าสู่ถ้ำอีกประมาณ 5 กิโลเมตร (เป็นทางดินและทางเดินป่า) เดิมเรียกว่า " ถ้ำร้อยพวง "เป็นถ้ำบนภูเขาที่มีขนาดใหญ่ ภายในถ้ำมีเสาหินเกิดจากหินย้อยลงมาลักษณะเป็นพวง จากเพดานถ้ำดูสวยและแปลกตา ปากถ้ำอยู่สูงและทะลุออกไปบนยอดเขาสามารถมองเห็นทัศนียภาพรอบๆ ได้สวยงามยิ่ง
ผานกเค้า
เป็นภูเขาสูงตระหง่านอยู่ริมน้ำพองในเขตอุทยานแห่งชาติภูผาม่าน อำเภอชุมแพ อยู่ห่างจากอำเภอชุมแพ ประมาณ 40 กิโลเมตร ตามถนนมลิวรรณ ลักษณะของผานกเค้าเป็นภูเขาหินสีดำ บางส่วนกะเทาะออกเป็นเนื้อหินสีส้ม มองเห็นลักษณะคล้ายนกเค้าที่กางปีกออกสองข้างถือเป็นสัญลักษณ์ที่สำคัญประการหนึ่งของอำเภอชุมแพ
สินค้าหรือผลิตภัณฑ์ของประชาชน
ขนมจีน ทำจากข้าวจ้าว กระจายอยู่ในพื้นที่อำเภอชุมแพ โดยเฉพาะตำบลไชยสอ ขนมจีนอบแห้ง(สินค้าพื้นเมือง) กระจายอยู่ในพื้นที่อำเภอชุมแพ โดยเฉพาะตำบลชุมแพ ผลิตภัณฑ์ข้าวหลาม รสชาติอร่อย สะอาด ถูกหลักอนามัย ไม่ใส่สารกันบูด เป็นการนำข้าวสารและส่วนประกอบการทำข้าวหลามมาผสมตามสูตรและขั้นตอน หวาน มัน อร่อย กระจายอยู่ในพื้นที่อำเภอชุมแพ โดยเฉพาะตำบลหนองไผ่ แข็งแรง ทนทาน รูปทรงสวยงาม กระจายอยู่ในพื้นที่อำเภอชุมแพ โดยเฉพาะตำบลนาเพียง น้ำฝรั่ง น้ำกระเจี๊ยบ ไวน์กระเจี๊ยบ ข้าวหมาก มะม่วงดอง มะม่วงแช่อิ่ม กระจายอยู่ในพื้นที่อำเภอชุมแพ โดยเฉพาะตำบลนาหนองทุ่ม ทำจากไม้ไผ่นำมาดัดแปลงเป็นแก้วน้ำ เหยือกน้ำ กระปุกออมสิน ที่เสียบปากกา แจกัน กาน้ำ กระจายอยู่ในพื้นที่อำเภอชุมแพ โดยเฉพาะตำบลโนนสะอาด ผลิตภัณฑ์จากไม้ไผ่(สินค้าพื้นเมือง) กระจายอยู่ในพื้นที่อำเภอชุมแพ โดยเฉพาะตำบลโนนสะอาด ผลิตภัณฑ์จากไม้ไผ่,ต้นหมาก(สินค้าพื้นเมือง) กระจายอยู่ในพื้นที่อำเภอชุมแพ โดยเฉพาะตำบลชุมแพ มีหลายประเภท มีทั้ง ผ้าไหม ผ้าฝ้าย ผ้าซิ่น ผ้าขาวม้า ผ้าขิด ผ้าลายยกดอก ฯลฯ มีความปราณีต สวยงาม กระจายอยู่ในพื้นที่อำเภอชุมแพ โดยเฉพาะตำบลโนนหัน ผลิตภัณฑ์จากฝ้ายมาทอเป็นผ้าฝ้ายสีธรรมชาติ กระจายอยู่ในพื้นที่อำเภอชุมแพ โดยเฉพาะตำบลชุมแพ ผ้ามัดหมี่ย้อมสีธรรมชาติ, ผ้าพื้นย้อมสีธรรมชาติ, ผ้าลายสก๊อตย้อมสีธรรมชาติ กระจายอยู่ในพื้นที่อำเภอชุมแพ โดยเฉพาะตำบลหนองเสาเล้า เป็นผลิตภัณฑ์ที่ใช้ไม้ไผ่จักสานทั้งหมด มีความแข็งแรง ใช้งานได้นาน กระจายอยู่ในพื้นที่อำเภอชุมแพ โดยเฉพาะตำบลวังหินลาด
สถานศึกษา
" โรงเรียนในสังกัดสำนักงานเขตพื้นที่การศึกษาประถมศึกษาขอนแก่น เขต 5 รวม 61 แห่ง " โรงเรียนมัธยมศึกษาในสังกัดสำนักงานเขตพื้นที่การศึกษามัธยมศึกษาขอนแก่น จำนวน 6 แห่ง " บุคลากรทางการศึกษา ครูสังกัด สำนักงานเขตพื้นที่การศึกษาประถมศึกษาขอนแก่น เขต 5 - ครูโรงเรียนประถมศึกษา จำนวน 280 คน - ครูโรงเรียนขยายโอกาส จำนวน 220 คน - ครูโรงเรียนเอกชน จำนวน 170 คน " โรงเรียนในสังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ จำนวน 12 แห่ง เปิดสอนระดับก่อนประถมศึกษา ถึงระดับประถมศึกษาปีที่ 6 " โรงเรียนในสังกัดเทศบาลเมืองชุมแพ 1 แห่ง คือ โรงเรียนเทศบาล 1(สำนักงานสลากกินแบ่งรัฐบาลอุปถัมภ์) " วิทยาลัยในสังกัดสำนักงานคณะกรรมการอาชีวศึกษา จำนวน 1 แห่ง คือ วิทยาลัยเทคนิคชุมแพ เปิดสอนระดับประกาศนียบัตรวิชาชีพ (ปวช.) ถึงระดับประกาศนียบัตรวิชาชีพชั้นสูง (ปวส.) " โรงเรียนในสังกัดองค์การบริหารส่วนจังหวัดขอนแก่น 2 แห่ง คือ โรงเรียนโนนหันวิทยายน และ โรงเรียนมัธยมหนองเขียด สถานศึกษาที่สำคัญได้แก่
สถานพยาบาล
มีการให้บริการด้านสาธารณสุข โดยมีสถานบริการดังนี้
หอคอยชูเช
หอคอยชูเช (ชื่อทางการ หอคอยแห่งปรัชญาชูเช) เป็นหอคอยแห่งหนึ่งที่มีชื่อเสียงมากที่สุดในกรุงเปียงยาง ประเทศเกาหลีเหนือ ตั้งชื่อตามปรัชญาชูเช ซึ่งคิดค้นโดยคิม อิล-ซ็อง เพื่อแสดงถึงแนวความคิดและชาตินิยมของชาวเกาหลีเหนือ
หอคอยชูเชสูง 170 เมตร (560 ฟุต) เป็นอาคารสี่ด้านเรียวเล็กสูง 150 เมตร (490 ฟุต) และมียอดหอคอยสูง 20 เมตร (66 ฟุต)
พจน์ บุณยะจินดา
พลตำรวจเอก พจน์ บุณยะจินดา (20 พฤศจิกายน พ.ศ. 2479 - 10 มิถุนายน พ.ศ. 2560) อดีตอธิบดีกรมตำรวจ และอดีตสมาชิกวุฒิสภา
ประวัติ
พลตำรวจเอก พจน์ บุณยะจินดา เกิดเมื่อวันที่ 20 พฤศจิกายน พ.ศ. 2479 เป็นบุตรของพระวรสิทธิวินิจฉัย และนางล้อม บุณยะจินดา เป็นหลานปู่พระยาอาจอำนวยกิจ (รั้งตำแหน่งแทนอธิบดีกรมไปรษณีย์โทรเลข) และคุณหญิงลำใย อาจอำนวยกิจ สมรสกับคุณหญิงกอแก้ว บุณยะจินดา (บัวทรัพย์) มีบุตร-ธิดารวม 3 คน คือ
โดย พล.ต.อ.พจน์ ถือเป็นคู่เขยกับ พล.ต.อ.วิเชียร พจน์โพธิ์ศรี อดีตผู้บัญชาการตำรวจแห่งชาติ เนื่องจากภรรยาของทั้งคู่เป็นพี่น้องกัน
ถึงแก่อนิจกรรม
พล.ต.อ.พจน์ ถึงแก่อนิจกรรมด้วยโรคชรา เมื่อวันที่ 10 มิถุนายน พ.ศ. 2560 สิริรวมอายุได้ 80 ปี มีพิธีพระราชทานเพลิงศพเมื่อวันที่ 10 กันยายน พ.ศ. 2560 ณ วัดธาตุทอง
ประเทศมอลโดวาในโอลิมปิกเยาวชนฤดูร้อน 2010
ประเทศมอลโดวา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอลโดวาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 11 คน ใน 9 ชนิดกีฬา ผลการแข่งขันครั้งนี้ประเทศมอลโดวาได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
กรีฑา
ผลการแข่งขันดังนี้ :
นุ่น
นุ่น ชื่ออื่น ง้าว งิ้วน้อย งิ้วสร้อย งิ้วสาย (เหนือ) เป็นไม้ยืนต้นขนาดกลาง ลำต้นสูงประมาณ 10–15 เมตร ใบเป็นใบประกอบแบบนิ้วมือ ผลอ่อนสีเขียวลักษณะยาว ๆ คล้ายผลแตงกวา แต่มีขนาดใหญ่กว่า เมื่อแก่จะเปลี่ยนเป็นสีน้ำตาล เนื้อข้างในเป็นปุยและมีเมล็ดสีดำจำนวนมาก ลำต้นและกิ่งก้านสีเขียว มีหนามสั้น ๆ ที่โคนต้น กิ่งทอดขนานกับพื้น ทิ้งใบในฤดูแล้ง ดอกสีขาวนวล ผลทรงรูปกระสวย ออกผลช่วงเดือน กุมภาพันธ์-เมษายน
ประโยชน์
ส่วนที่ใช้เป็นอาหาร ฝักอ่อนมาก ๆ เนื้อในซึ่งยังไม่เปลี่ยนเป็นปุยนุ่นใช้เป็นอาหาร หรือจะกินสด ๆ หรือใส่แกง ใช้ปุยในผลแก่ยัดหมอน ฟูก ชาวบ้านป่ามักนำไปใช้เป็นส่วนประกอบหนึ่งของเชื้อไฟใน "ตะบันไฟ" เมล็ดใช้สกัดเป็นน้ำมันพืช กากที่เหลือใช้เป็นวัตถุดิบในอุตสาหกรรมอาหารสัตว์ ไส้นุ่น ใช้เพาะเห็ดฟาง เนื้อไม้นุ่น ทำกระสวยทอผ้า เยื่อกระดาษ ส้นรองเท้า ราก ใช้ประโยชน์ในทางการแพทย์ ชาวกะเหรี่ยงนำช่อดอกอ่อน ลวกกินกับน้ำพริก ปุยนุ่นที่แกะออกจากเมล็ดนำมายัดหมอนหรือที่นอน
สรรพคุณทางยา
สรรพคุณทางสมุนไพร เปลือกมีแทนนิน แก้ท้องเสีย แก้บิด ราก ขับปัสสาวะ
UT
UT อาจหมายถึง
พอล แกสคอยน์
พอล จอห์น แกสคอยน์ (Paul John Gascoigne) หรือรู้จักในอีกชื่อว่า แกซซา (Gazza) เกิดเมื่อวันที่ 27 พฤษภาคม ค.ศ. 1967 เป็นอดีตนักฟุตบอลชาวอังกฤษ เล่นตำแหน่งกองกลาง เขาเล่นอยู่กับสโมสรนิวคาสเซิลยูไนเต็ด, ท็อตแนมฮอตสเปอร์, ลาซีโอ, เรนเจอส์, มิดเดิลสโบร, เอฟเวอร์ตัน และ กานซูเทียนมา เขายังลงเล่นในฐานะนักฟุตบอลทีมชาติอังกฤษ 57 นัด
อ้างอิง
1967
ชานชาลารถไฟ
ชานชาลารถไฟ เป็นส่วนหนึ่งของทางเท้าที่เลียบทางรถไฟของสถานีรถไฟ สถานีรถไฟฟ้า หรือป้ายหยุดรถราง ซึ่งใช้เป็นที่ขึ้นลงของผู้โดยสาร
มิล เอ็มไอ-28
มิล เอ็มไอ-28 (Mil Mi-28 Havoc) (นาโต้ใช้ชื่อรหัสว่า'ฮาว็อค) เป็นเฮลิคอปเตอร์จู่โจมต่อต้านยานเกราะ ทุกสภาพอากาศ กลางวันและกลางคืน สองที่นั่งเรียงเดี่ยวของรัสเซีย มันเป็นเฮลิคอปเตอร์จู่โจมที่มีความสามารถในการต่อสู้ยานเกราะด้วยอาวุธที่หนัก มันเหนือกว่ามิล เอ็มไอ-24 ในด้านการต่อต้านยานรถถัง มันมีปืนที่ใต้จมูกพร้อมกับอาวุธอีกมากที่ปีกทั้งสองข้างของมัน
ไม้ตรี
ไม้ตรี (◌๊) เป็นวรรณยุกต์ตัวหนึ่งของไทย ใช้เติมเหนือพยัญชนะต้นของคำ และเหนือสระบนขึ้นไปอีกถ้ามี เพื่อให้เกิดการผันเสียงวรรณยุกต์ซึ่งขึ้นอยู่กับไตรยางศ์ และเปลี่ยนความหมายของคำให้เป็นอย่างอื่น
ไม้ตรีไม่ปรากฏอยู่ในศิลาจารึกของพ่อขุนรามคำแหงมหาราช
โอวหยาง เพ่ย์ซาน
"โอวหยัง เพ่ยซัน" (จีน:歐陽珮珊) มีชื่อภาษาอังกฤษว่า "ซูซานน่า โอวหยัง" (Susanna Au-yang) เป็นอดีตนักแสดงหญิงเจ้าบทบาทชาวฮ่องกง ที่มีชื่อเสียงโด่งดังทั่วเอเชีย ในช่วงยุค 70s และ 80s เป็นอย่างมาก
"โอวหยัง เพ่ยซัน" ได้ชื่อว่าเป็น นักแสดงหญิงเจ้าบทบาท ที่สามารถเล่นบทบาทได้หลากหลาย ทั้งเป็นคนดีหรือนางร้าย ทั้งบทที่ฉลาดหรือใสซื่อบริสุทธิ์ เธอก็เล่นได้หมด อีกทั้งตัวเธอเอง ก็รับแสดงทั้งบทนำและบทสมทบ มีทั้งบทนางเอก, นางรอง, ตัวประกอบ และ รับเชิญ ด้วยความที่เป็นคนง่าย ๆ ไม่เกี่ยงบทเธอจึงมีงานแสดงมากมาย ในอดีตบทบาทที่เธอร่วมแสดง และได้รับความนิยม มีหลายเรื่องด้วยกัน เช่น "กระบี่สะท้านบู๊ลิ้ม", "เทพบุตรชาวดิน", "สองเทพบุตรโลกันต์", "วีรบุรุษเส้าหลิน" เป็นต้น แต่บทบาทของเธอที่ผู้ชมละครชุดของฮ่องกง ประทับใจมากที่สุด คือ การสวมบทบาทเป็น อึ้งย้ง (ในวัยกลางคน) จากเรื่อง มังกรหยกภาค 2 เวอร์ชันในปีพ.ศ. 2526 ที่เธอสามารถสวมบทบาทเป็น อึ้งย้งในวัยคุณแม่ได้อย่างสง่างาม ดูมีพลัง และน่าเคารพยำเกรง เป็นอย่างมาก จนมีหลายคนชื่นชมเธอว่าเป็น "อึ้งย้ง" (ในวัยกลางคน) ที่เล่นดีที่สุด ของ มังกรหยกภาค 2 เคียงข้างกับดาราสาว องเหม่ยหลิง ที่ถูกยกย่องว่าเป็น "อึ้งย้ง" (วัยสาว) ที่เล่นดีที่สุด ของ มังกรหยกภาค 1 ที่ถูกสร้างขึ้นเป็นละคร ภาค 1 และภาค 2 ต่อเนื่องในปีเดียวกัน
ด้วยนิสัยเรียบง่ายเป็นกันเองของเธอ ทำให้เธอเป็นดาราที่มีผู้คนมากมายรักและให้ความเคารพทั้งคนในและนอกวงการ
ประวัติ
โอวหยังเพ่ยซัน เกิดเมื่อวันที่ 6 ธันวาคม พ.ศ. 2496 ที่ฮ่องกง ชื่อจริงคือ "เฉินเจี่ยอิง" เริ่มต้นงานแสดงจากภาพยนตร์จอเงินเมื่อปีพ.ศ. 2513 ด้วยภาพยนตร์จีนภาษากวางตุ้งเรื่อง "The Fairy of Keng-Fa 1970" หลังจากนั้นก็มีผลงานภาพยนตร์จีนภาษากวางตุ้ง ตามมาอีกหลายเรื่อง อาทิเช่น กุมารทองคะนองฤทธิ์ (The Mighty Couple 1971) โดยร่วมแสดงกับ นักแสดงหญิงเจ้าบทบาท ฝงเป๋าเป่า ก็สร้างชื่อให้เธอพอสมควร ต่อมาเมื่อภาพยนตร์จีนภาษาจีนกลาง เริ่มได้รับความนิยมในฮ่องกงมากกว่า ภาพยนตร์จีนภาษากวางตุ้ง
เธอจึงตัดสินใจหันไปรับงานละครในวงการทีวีภายใต้สังกัดสถานีโทรทัศน์ RTV เมื่อปีพ.ศ. 2518 งานละครชิ้นแรก เรื่อง Illegal Commission เล่นประกบกับ หลิวซงเหริน
ต่อมาในปีพ.ศ. 2519 เธอได้พบรักกับนักแสดงสมทบอย่าง "กังฟง" (Kwok Fung) ในระหว่างการถ่ายทำละครทีวี ของค่าย RTV ที่ทั้งคู่ร่วมแสดงใน เรื่อง "สวรรค์นี้...ไม่มีคำตอบ" (No Words to Ask Heaven 1976)" หลังจากนั้นทั้งคู่ตัดสินใจคบกันในฐานะแฟน ต่อมาในปีเดียวกัน ผลงานที่ทำให้เธอเริ่มโด่งดังในวงการละครทีวีอย่างเต็มตัว คือเรื่อง "สามก๊ก" (The Three Kingdoms 1976) โดยเธอรับบทเป็น เตียวเสี้ยน ในละครเรื่องนี้ เธอได้พบรักกับนักแสดงชายสมทบ "กัวฟง" (Kwok Fung) ซึ่งต่อมาได้กลายเป็นคู่ชีวิตของเธออีกด้วย ผลงานเรื่องนี้ทำให้เธอกลายเป็นนักแสดงหญิงเบอร์ต้น ๆ ของทางค่ายRTV ผลงานเด่นต่อมาเรื่อง "ยอดวีรสตรีชิวจิ่น แห่งหังโจว (The Ten Assassinations 6 - Chiu Shin 1977) โดย โอวหยังเพ่ยซัน รับบทเป็น "ชิวจิ่น" วีรสตรีในสมัยการปฏิวัติประชาธิปไตยของ ดร.ยัดซุนเซ็น ในปีเดียวกันเธอได้ตัดสินใจแต่งงานกับ นักแสดงสมทบ อย่าง กัวฟง ในปีพ.ศ. 2520
เธอร่วมแสดงละครกับทางค่ายRTV มา 3 ปี จนถึงกลางปีพ.ศ. 2521 เธอได้ตัดสินใจย้ายไปเป็นนักแสดงในสังกัดของสถานีโทรทัศน์ทีวีบี และช่วงนี้เองที่ชื่อเสียงของเธอได้รับความนิยม เพิ่มมากยิ่งขึ้น ถึงแม้ว่าทางสถานีโทรทัศน์ทีวีบี จะมอบบทบาทนางรอง และสมทบให้เธอ มากกว่าบทนางเอก ก็ตาม แต่ชื่อเสียงของเธอกลับโด่งดังมากกว่า ตอนที่เธอรับบทนางเอกกับทางค่าย RTV ซะอีก
ละครเรื่องแรกในสังกัดค่าย TVB ของโอวหยังเพ่ยซัน คือ ละครฟอร์มใหญ่ที่สร้างจากผลงานอมตะของโกวเล้ง เรื่อง "ฤทธิ์มีดสั้น" (The Romantic Swordsman 1978) โดยเธอบทเป็น "ซุนเซียวอั๊ง" หรือ "ซันเสี่ยวหง" และมีดารานำแสดงโดย จูเจียง, หวง ซิ่งซิ่ว, หลี่หลินหลิน,หลิวตัน และ เฉินฟู่เซิง ฯลฯ ซึ่งเป็นผลงานแจ้งเกิดให้เธออีกรอบ ในฐานะนักแสดงหญิงคนใหม่ของสังกัดค่าย ทีวีบี ผลงานเด่นต่อมา คือเรื่อง "กระบี่สะท้านบู๊ลิ้ม" (One Sword 1978) โดยเธอรับบทเป็น "อีหลัน" ในเรื่องนี้นำแสดงโดย เจิ้งเส้าชิว และ หวงซิ่งซิ่ว. ละครเรื่องนี้สร้างชื่อเสียงให้เธอโด่งดัง เพิ่มมากขึ้น และละครอนวสากลเรื่อง "แฝดคนละฝา" (Between the Twins 1978) ได้ประชันบทบาทกับ หวังหมิงฉวน
ถัดมาในปีพ.ศ. 2522 ปีนี้เธอโด่งดังมากมายกับผลงานละครที่ได้รับความนิยมหลายเรื่อง โดยเธอมีละครกำลังภายในฟอร์มใหญ่แห่งปี เรื่อง "ชอลิ้วฮียง" (Chor Lau Heung 1979) ที่นำแสดงโดย เจิ้งเส้าชิว เจ้าหย่าจือ และหวังหมิงฉวน โดยเธอรับบทสมทบเป็นไข่มุกดำ “เฮ็กเตียงจู” เมื่อได้ออกฉายละครเรื่องนี้โด่งดังเป็นอย่างมากทั่วเอเชีย ทำให้ดาราที่นำแสดงในเรื่องนี้โด่งดังทุกคน รวมถึงตัวของ โอวหยังเพ่ยซันเองด้วย ถึงแม้ว่าในละครเรื่องนี้เธอจะได้รับบทสมทบ แต่ก็สามารถสร้างชื่อเสียงให้กับ ตัวเธอเป็นอย่างมากเช่นกัน และในปีเดียวกัน ผลงานสร้างชื่อให้เธออีกเรื่องเป็นละครแนวสากลยอดนิยมเรื่อง "เทพบุตรชาวดิน" (Man in the Net 1979) นำแสดงโดย โจวเหวินฟะ เจิ้งอวี้หลิง และ เยิ่นต๊ะหัว โดยมีเธอรับบทเป็น "โอวเสี่ยวหว๋า" และละครสากลอีกเรื่อง "กามเทพเมิน" (The Passenger 1979) นำแสดงโดย จูเจียง หวงซู่อี๋ หลี่ซือฉี กัวฟง และ หลีโหย่วฮุ่ย
ปีถัดมาพ.ศ. 2524 ในปีนี้เธอมีผลงานกำลังภายใน 2 เรื่อง ได้แก่เรื่อง "สองเทพบุตรโลกันต์" (The Kung Fu Master From Fat Shan 1981) นำแสดงโดย หลี่เหลียงเหว่ย หวงเย่อหัว หยางพ่านพ่าน โดยเธอ รับบทเป็น "เถี่ยเอี้ยนชิว" และเรื่อง "วีรบุรุษเส้าหลิน" (The Young Heroes of Shaolin 1981) ละครเรื่องนี้มีดาราดังมากมายร่วมนำแสดงโดย เช่น สือซิว ต่งเหว่ย เหมียวเฉียวเหว่ย หวงเย่อหัว หวงซิ่งซิ่ว และ เซียะหลี โดยเธอรับบทเป็น "เหยาเหลิ่งชุ่ย" และผลงานแนวสากล เรื่อง "สายรักสายเลือด" (Bloodline 1981) โดยเธอร่วมแสดงนำกับ เซี่ยเสียน และ เหยาเหว่ย
ในปีพ.ศ. 2525 ละครสั้นกำลังภายในเรื่อง "ฤทธิ์ฝ่ามืออรหันต์" (The Buddha's Magic Palm 1982) ร่วมนำแสดงกับ ชิเหม่ยเจิน และ จิ้งไต้อิง โดยเธอรับบทเป็น ฉิวอวี้หลาน ผลงานต่อมาในเดียวกันเป็นละครกำลังภายในฟอร์มใหญ่แห่งปีเรื่อง "จอมยุทธพเนจร" (The Mavericks 1982) โดยเธอรับบทนำเป็น "ถังเหล่ย" เรื่องนี้ถือได้ว่า เป็นละครเรื่องแรกที่เธอได้เล่นร่วมกับสามีของเธอ กัวฟง ที่ย้ายค่ายมาจาก RTV อีกทั้งยังเป็นหนังจีนแนวยุทธจักรกำลังภายในเรื่องแรกของโจวเหวินฟะอีกด้วย นำแสดงโดย โจวเหวินฟะ และดาราสาวดาวรุ่ง จวงจิ้งเอ๋อ และผลงานต่อมาในปีเดียวกันเป็นละครแนวสืบสวน สอบสวน เรื่อง เปาปุ้นจิ้น ตอน รองเท้าที่สวมผิด (All In The Wrong Shoes 1982) นำแสดงโดย เจ้าหย่าจือ โจวซิ่วหลัน เป็นต้น และยังมีละครสากลย้อนยุคแนวดราม่าเรื่องเยี่ยม อย่าง "รอยฝันรอยสลาย" (Lady Sings the Blues 1982)  นำแสดงโดย หวังหมิงฉวน และ กัวฟง สามีของเธอ ละครดราม่าเรื่องนี้ทำให้ เธอและ หวังหมิงฉวนได้รับคำชมเป็นอย่างมาก
ปีพ.ศ. 2526 ปีนี้ชื่อเสียงของเธอโด่งดังเป็นอย่างมาก และนับได้ว่าเป็นปีทองของเธอ กับการที่เธอสวมบทบาทเป็น อึ้งย้ง (วัยกลางคน) ในละครกำลังภายในฟอร์มใหญ่แห่งปีเรื่อง "มังกรหยกภาค 2" (Return of the Condor Heroes 1983) มังกรหยกภาค 2 ซึ่งเป็นภาคของ เอี้ยก้วย กับ เซียวเหล่งนึ่ง ที่สร้างต่อจากมังกรหยก ภาค 1 ซึ่งเป็นภาคก๊วยเจ๋ง อึ้งย้ง ในปีเดียวกัน โดยมี หลิวเต๋อหัว รับบทเป็น เอี้ยก้วย, เฉินอวี้เหลียน รับบทเป็น เซียวเหล่งนึ่ง และ เหลียงเจียเหยิน รับบทเป็น ก๊วยเจ๋ง วัยกลางคน บทบาทอึ้งย้ง (วัยกลางคน) ในละครมังกรหยกภาค 2 นี้ เธอได้รับคำชมเป็นอย่างมาก เพราะเธอสามารถสวมบาทบาทนี้ ได้อย่างมีพลัง ดูมีอำนาจ ดุ และน่ายำเกรง และก็ดูเป็นคนดี ได้ในเวลาเดียวกัน ในปีเดียวกันเธอก็มีผลงานละครแนวสากลเรื่อง "พยัคฆ์สาวมือปราบ" (Woman on The Beat 1983) โดยเธอรับบทเป็นตำรวจสาว "เจิ้งซุ่นหว๋า" ร่วมนำแสดงกับ สือซิว และ เจิ้งอวี้หลิง
ปีพ.ศ. 2527 เธอมีผลงานแนวสากลถึง 3 เรื่องด้วยกัน อาทิเช่น ละครรักวัยรุ่นเรื่อง "แฝดผิดฝา" (再版人 :The Clones) ที่มี เหลียงเฉาเหว่ย และ หลิวเจียหลิง แสดงนำ, ถัดมาละครเรื่อง "ยอดคุณพ่อ" (father knows best 1984) นำแสดงโดย หวงวิ่นไฉ และ หวง ซิ่งซิ่ว, ตามต่อด้วยเรื่อง "รักในสายรุ้ง" (畫出彩虹 :Rainbow Round My Shoulder）นำแสดงโดย หลินจุ้นเสียน จาง ม่านอวี้ และ หลันเจี๋ยอิง
ในปีพ.ศ. 2528 ในปีนี้เธอมีผลงานเด่น ๆ มากมายหลายเรื่อง เช่นกัน อาทิเช่น ผลงานละครแนวสากลฟอร์มใหญ่แห่งปี เรื่อง"เทพบุตรทรนง" (The Rough Ride 1985) นำแสดงโดย เหลียงเฉาเหว่ย องเหม่ยหลิง  หลี่เหลียงเหว่ย และ เฉินหมิ่นเอ๋อ โดยในละครสากลเรื่องนี้เธอรับบทเป็น "เหอเพ่ยเพ่ย" ต่อด้วยละครสากลแนวดราม่าปนตลกเรื่อง "คอนโดมีเนียม" (The Condo 1985) นำแสดงโดย เจิงเจียง อู๋ม่งต๋า เหมียวเฉียวเหว่ย เฉินหมิ่นเอ๋อ และ กงฉือเอิน และละครแนวสากลเข้ม อีกเรื่อง คือ "จอมบงการ" (The Pitfall 1985) โดยเธอรับบทเป็น "เจี่ยงหยางหนัน" ร่วมนำแสดงกับ เยิ่นต๊ะหัว และ เจิ้งอวี้หลิง ส่งท้ายปีด้วยละครฟอร์มใหญ่ที่ถูกสร้างขึ้นมาเพื่อเฉลิมฉลองครบรอบ 18 ปีของสถานีโทรทัศน์ทีวีบี เรื่อง "ขุนศึกตะกูลหยาง" (The Yang’s Saga 1985) โดยมี 5 พยัคฆ์ทีวีบี เป็นตัวเอก และมีดาราแถวหน้าเกือบทั้งค่ายมาเป็นดารารับเชิญ และบทบาทของเธอที่ได้รับเป็นสะใภ้ใหญ่ นามว่า "จางจินติ้ง"
ในปีพ.ศ. 2529 ผลงานเด่นๆ ของเธอในปีนี้คือ "เทพเจ้าหวังต้าเซียน" (The Legend Of Wong Tai Sin 1986) นำแสดงโดย เจิ้งเส้าชิว เฉินซิ่วจู จวงจิ้งเอ๋อ และ เติ้งชุ่ยเหวิน โดยเธอรับบทเป็น "จื่อเทียนเจียว" และละครเรื่อง "ลิขิตฮ่องเต้" ( Heir to the Throne Is 1986) นำแสดงโดย หลิวเต๋อหัว หลันเจี๋ยอิง และ โจวไห่เม่ย โดยเธอรับบทเป็น "หลี่โห้ว"
ปีพ.ศ. 2530 ผลงานละครเรื่อง "ยอดทรนง" (When Silken Hands Get Rough 1987) โดยเธอรับบท "จุ้ยเตี๋ย" ซึ่งละครได้รับความนิยม ตามด้วยละครยอดนิยมอีกเรื่อง เลือดอำมหิต (The Conspiracy 1987) นำแสดงโดย เซี่ยเสียน กวนหลี่เจี๋ย เส้าเหม่ยฉี และ หลิวเหม่ยเจียน โดยเธอรับบท "ชาเฟยลี่"
และในปีพ.ศ. 2531 ผลงานเรื่องสุดท้ายก่อนที่เธอจะหมดสัญญากับทางช่อง และย้ายไปเป็นนักแสดงที่ค่ายเอทีวี คือละครสากลแนวตลกเบาสมองเรื่อง "พ่อม่ายทีเด็ด" (PATERNAL AFFAIRS 1988) โดยเล่นกับ เจิงเจียง กลางปีเดียวกันเธอได้เซ็นสัญญาเป็นนักแสดงกับค่ายเอทีวี และเริ่มมีผลงานในปีถัดมา เธอมีผลงานมากมายกับทางค่ายเอทีวี แต่ทว่า..ชื่อเสียงของเธอกลับไม่ได้รับความนิยม เหมือนแต่ก่อน อาจด้วยปัจจัยหลาย ๆ อย่างที่เปลี่บนไปรวมถึงวัยที่เพิ่มมากขึ้น ด้วย
และในปีพ.ศ. 2536 เธอได้ประกาศอำลาวงการบันเทิงอย่างถาวร และจะมีผลงานเรื่องสุดท้ายเป็นละครแนวดราม่าเข้มข้นอิง อัตชีวประวัติเรื่อง "สามพี่น้องตระกูลซ่ง" (The Soong Sisters 1994) ที่จะออกฉายในปีพ.ศ. 2537 โดย เธอรับบท "ซ่งไอ่หลิง" ซึ่งเป็นพี่สาวคนโตของสามศรีพี่น้องตระกูลซ่ง
หลังจากนั้นตั้งแต่ปีพ.ศ. 2537 เธอก็ได้ห่างหายไปจากวงการ และชื่อเสียงของเธอก็ค่อย ๆ จางหายกลายเป็นอดีต มีข่าวว่าเธอหันไปศึกษาแนวแพทย์แผนจีนโบราณโดยเฉพาะการฝังเข็ม พร้อมทั้งเรียนทางด้านงานศิลปะที่เธอชอบไปด้วย จนถึงขั้นมีการเปิดทั้งโรงเรียนสอนชี่กง และเปิดสอนการปั้นดินญี่ปุ่น
ต่อมาก็มีข่าวว่าเธอป่วยเป็นมะเร็ง และเสียชีวิตในปีพ.ศ. 2560
แต่งงาน
ในอดีต เธอเป็นนักแสดง ไม่กี่คนในวงการบันเทิง ที่แทบจะไม่มีข่าวฉาวด้านความรักเลย เธอเป็นคนรักเดียวใจเดียว และซื่อสัตย์ กับความรักมาก เหมือนกับดาราชาย กัวฟง สามีที่อยู่เคียงข้างเธอจนถึงวันที่เธอหมดลมหายใจ
ย้อนกลับไปในปีพ.ศ. 2519 เธอได้พบรักกับนักแสดงสมทบอย่าง "กัวฟง" (Kwok Fung) ในระหว่างการถ่ายทำละครทีวี ของค่าย RTV ที่ทั้งคู่ร่วมแสดงใน เรื่อง "สวรรค์นี้...ไม่มีคำตอบ" (No Words to Ask Heaven 1976)" หลังจากนั้นทั้งคู่ตัดสินใจคบกันเป็นแฟน ในขณะที่ตอนนั้น โอวหยังเพ่ยซัน เป็นนักแสดงหญิงเบอร์ต้น ๆ ของทางช่อง RTV แต่กัวฟงเป็นแค่นักแสดงชายสมทบ มีหลายคนมองว่า กัวฟงไม่เหมาะสมกับเธอเลย แต่ถึงกระนั้น ตัวของโอวหยังเพ่ยซัน เองก็ไม่แคร์ จนในที่สุดเขาก็ได้กลายเป็นคู่ชีวิตของเธอ เมื่อเธอได้แต่งงานกับเขา เมื่อวันที่ 9 กันยายน ปีพ.ศ. 2520
ตั้งแต่นั้นทั้งสองเป็นคู่รักที่หวานชื่นและรักกันมาก ไม่ว่าเวลาจะผ่านไปกี่ปีก็ตาม จนได้รับการชื่นชมว่า เป็นคู่รักที่ดีที่สุดคู่หนึ่งของวงการบันเทิงฮ่องกง และเป็นที่รับทราบกันโดยทั่วไปว่า ตัวของ กัวฟง เองก็เป็นสามีที่ดี ของเธอ มากจริง ๆ ถึงแม้ว่าทั้งคู่จะไม่มีบุตรด้วยกันก็ตาม แต่ก็มีลูกชายบุญธรรม ชื่อว่า "กัวเจี๋ยฮุย" (Guo Jiahui) ที่เป็นลูกของทางญาติพี่น้องนั่นเอง
เสียชีวิต
โอวหยังเพ่ยซัน เริ่มมีอาการป่วยเป็นเป็นสัญญาณของเส้นโลหิตในสมองแตก เมื่อเดือนเมษายนปีพ.ศ. 2560 ช่วงระหว่างเดินทางไปพักผ่อนกับสามี กัวฟง ที่กรุงกัวลาลัมเปอร์ ประเทศมาเลเซีย ทำให้ต้องรีบนำเธอส่งโรงพยาบาล ก่อนที่จะต้องเข้ารับการผ่าตัดสมองหลายครั้ง ต่อมา แพทย์พบว่าเธอยังป่วยด้วยโรคมะเร็งปอดในระหว่างการผ่าตัดครั้งที่ 3 เธอจึงต้องรีบรุดกลับฮ่องกงเพื่อรับการรักษาต่อ แต่ทว่า ไม่มีวิธีทางการทางแพทย์ใดๆ เลยที่จะรักษาเธอได้ จนกระทั่งเธอได้จากไปอย่างสงบ ช่วงเวลาราวบ่ายสองโมง ในวันที่ 9 ก.ค.ปีเดียวกัน สร้างความโศกเศร้าเสียใจให้กับแฟน ๆ ละคร โดยเฉพาะกับ "กัวฟง" สามีของเธอเป็นอย่างมาก
พิธีศพของเธอจัดขึ้นตามแบบศาสนาคริสต์ ที่เธอนับถือ มีแฟน ๆ ละครมาร่วมไว้อาลัยรวมถึงเพื่อนนักแสดงที่เคยร่วมงานกับเธอหลายคนมาร่วมในพิธี อาทิเช่น เดวิด เจียง เหมียวเฉียวเหว่ย และ ชี เหม่ยเจิน เป็นต้น
เกร็ดเล็กเกร็ดน้อย
ในช่วงที่ มังกรหยก ภาค 2 (1983) ออกอากาศ โอวหยังเพ่ยซัน ได้รับคำชมมากมายว่า สามารถเล่นบท อึ้งย้ง วัยกลางคนได้ดีมากสานต่อ อึ้งย้งวัยสาว องเหม่ยหลิง ได้เนียนราวกับเป็นคน ๆ เดียวกันแสดงแต่มีอายุมากขึ้นและมีความเป็นผู้ใหญ่มากขึ้นกว่าภาคก่อน
ถึงแม้ผู้คนส่วนใหญ่จะชื่นชมเธอ แต่ก็ไม่วายมีบางคนไม่เห็นด้วยและคิดว่า หมีเซียะ แสดงบท อึ้งย้ง วัยกลางคน ในมังกรหยก ภาค2 (1976) ของยุคก่อน ได้ดีกว่า โอวหยังเพ่ยซัน
แต่อย่างไรก็ตามช่วงนั้น โอวหยังเพ่ยซัน เคยให้สัมภาษณ์ว่า เธอไม่กลัวการถูกเปรียบเทียบ
รายพระนามจักรพรรดิราชวงศ์ฉิน
ราชวงศ์ฉิน ปกครองจีนระหว่าง 221 ปีก่อนคริสตกาล – 207 ปีก่อนคริสตกาล
บันไดเลื่อน
บันไดเลื่อน (Escalator) เป็นบันไดที่สามารถเคลื่อนไหว ขนส่งผู้คนจากชั้นหนึ่งไปยังอีกชั้นหนึ่งของสิ่งก่อสร้างได้ ซึ่งใช้ระบบไฟฟ้าในทำงาน เคลื่อนที่ในแนวตั้ง
จักรพรรดิเทออดอซิอุสที่ 1
จักรพรรดิเทออดอซิอุสที่ 1 หรือ จักรพรรดิเทออดอซิอุสมหาราช (11 มกราคม ค.ศ. 347 - 11 มกราคม ค.ศ. 395) เป็นจักรพรรดิโรมัน ครองราชย์ระหว่าง ค.ศ. 379 - 395 เป็นจักรพรรดิองค์สุดท้ายที่ปกครองทั้งจักรวรรดิโรมันตะวันตก และโรมันตะวันออก (จักรวรรดิไบแซนไทน์)
347395
รักอุตลุด
รักอุตลุด เป็นภาพยนตร์ไทยที่ออกฉายในปี พ.ศ. 2520 กำกับโดยเปี๊ยก โปสเตอร์ เขียนบทโดย บุญญรักษ์ นิลวงศ์ สร้างเป็นภาคต่อ หลังจากความสำเร็จของเรื่อง วัยอลวน ภาพยนตร์ภาคนี้ประสบความสำเร็จเป็นอย่างดี ทำรายได้ถึง 9 ล้านบาท
ในขณะที่ภาพยนตร์เรื่องนี้เข้าฉาย ดนตรีจังหวะดิสโกกำลังเป็นที่นิยม โดยเฉพาะท่าเต้น "บั๊มพ์" เอาสะโพกกระแทกกัน (เพลงฮิตในขณะนั้นคือเพลง Lady Bump ของ Penny McLean) ฉากหนึ่งในเรื่องนี้ซึ่งเป็นที่จดจำ คือฉากตั้มและโอ๋ ใส่ชุดสีทองเต้นบั๊มพ์ประกอบเพลง "อุตลุดบั๊มพ์"
เรื่องย่อ
ในภาคนี้ ตั้ม (ไพโรจน์ สังวริบุตร) กับ โอ๋ (ลลนา สุลาวัลย์) เป็นแฟนกันแล้ว เรื่องวุ่นๆ เกิดขึ้นเมื่อตั้ม แอบปันใจไปชอบนักร้องสาวชื่อ นิด (พจนีย์ อินทรมานนท์) ตามประสาชายหนุ่มจอมกะล่อน เมื่อโอ๋รู้เรื่องความรักสามเส้าเข้า ก็ตามไปอาละวาดจนแทบบ้านแตก
เพลงประกอบ
เพลงประกอบที่มีชื่อเสียงของเรื่องนี้ ได้แก่
ไม้จัตวา
ไม้จัตวา (◌๋) เป็นวรรณยุกต์ตัวหนึ่งของไทย ใช้เติมเหนือพยัญชนะต้นของคำ และเหนือสระบนขึ้นไปอีกถ้ามี เพื่อให้เกิดการผันเสียงวรรณยุกต์ซึ่งขึ้นอยู่กับไตรยางศ์ และเปลี่ยนความหมายของคำให้เป็นอย่างอื่น เช่น กา ◌๋ (ไม้จัตวา) ก๋า
ประกาศนียบัตรวิชาชีพซิสโก้
ประกาศนียบัตรวิชาชีพซิสโก้  (Cisco Career Certifications) คือประกาศนียบัตรวิชาชีพทางด้านเทคโนโลยีสารสนเทศสำหรับผลิตภัณฑ์ของซิสโก้ (Cisco) ซึ่งทำงานเกี่ยวกับระบบเครือข่ายคอมพิวเตอร์ แบ่งออกเป็น 5 ระดับได้แก่ ระดับแรกเข้า (entry-level) ระดับผู้ร่วมงาน (associate) ระดับมืออาชีพ (professional) ระดับผู้เชี่ยวชาญ (expert) และระดับผู้เชี่ยวชาญพิเศษ (specialist)
ประกาศนียบัตรตามสายงาน
ตารางด้านล่างนี้แสดงชื่อการทดสอบที่แตกต่างกันสำหรับสายงานต่าง ๆ ในระบบเครือข่ายคอมพิวเตอร์ ประกาศนียบัตรระดับผู้เชี่ยวชาญพิเศษจะไม่นำมาแสดงไว้ในตารางนี้
CCENT
ระบบประกาศนียบัตรของซิสโก้เริ่มจากระดับแรกเข้าด้วยการทดสอบ CCENT (Cisco Certified Entry Networking Technician) ครอบคลุมความรู้พื้นฐานเกี่ยวกับระบบเครือข่าย ซึ่งไม่เกี่ยวข้องกับแนวคิดระดับเทคนิคของการรักษาความปลอดภัย เครือข่ายเสียง หรือเครือข่ายไร้สายของซิสโก้ แต่จะเป็นการทดสอบทักษะในระดับผู้ช่วยดูแลเครือข่าย ผู้ที่ได้รับประกาศนียบัตร CCENT จะมีความรู้และทักษะในการติดตั้ง จัดการ บำรุงรักษา และแก้ปัญหาเครือข่ายสำหรับองค์กรขนาดเล็ก รวมทั้งการรักษาความปลอดภัยบนเครือข่าย
เพื่อที่จะได้รับการรับรอง CCENT ผู้สมัครจะต้องเข้ารับการอบรม ICND1 (Interconnecting Cisco Networking Devices Part 1) เป็นระยะเวลา 5 วันตามหลักสูตรโดยตัวแทนศูนย์การอบรมของซิสโก้ และการฝึกฝนบนเว็บ 40 ชั่วโมง แล้วทำข้อสอบชุด "640-822 ICND1" ให้ผ่านเพื่อให้ได้ประกาศนียบัตร เป็นอันเสร็จสิ้น
CCNA
ประกาศนียบัตรของซิสโก้ระดับที่สองคือ CCNA (Cisco Certified Network Associate) ซึ่งสอบทั้งหมดเจ็ดสานงานตามตาราง ผู้ที่ได้รับประกาศนียบัตรนี้จะมีความสามารถในการติดตั้ง ปรับแต่ง ดำเนินการ และแก้ปัญหาเครือข่ายที่ใช้เราเตอร์และสวิตช์ในระดับองค์กร รวมทั้งการนำไปใช้และการตรวจสอบการเชื่อมต่อระยะไกลในข่ายงานบริเวณกว้าง (WAN) การอบรม CCNA ในหลักสูตรใหม่มีการสอนเรื่องการต่อกรภัยคุกคามทางด้านความปลอดภัยในระดับพื้นฐาน และการแนะนำเบื้องต้นเกี่ยวกับเครือข่ายเสียงและไร้สาย ซึ่งการสอบในปัจจุบันจะมีข้อสอบที่ครอบคลุมเนื้อหาทั้งหมด
''ประกาศนียบัตร CCNA มีอายุการรับรอง 3 ปี เมื่อหมดอายุแล้ว ผู้นั้นจะต้องเลือกทางใดทางหนึ่งดังนี้
CCDA
ประกาศนียบัตร CCDA (Cisco Certified Design Associate) เป็นการรับรองความรู้ในระดับผู้ร่วมงานเกี่ยวกับการออกแบบเครือข่ายอุปกรณ์ของซิสโก้ ผู้ที่ได้รับประกาศนียบัตรนี้จะมีความสามารถในการออกแบบเส้นทางเครือข่ายที่มีการเปลี่ยนเส้นทางโดยเราเตอร์และสวิตช์เป็นต้น ซึ่งเครือข่ายนั้นประกอบด้วยข่ายงานบริเวณเฉพาะที่ (LAN) ข่ายงานบริเวณกว้าง (WAN) และบริการโทรศัพท์ที่แตกต่างออกไป ทำข้อสอบชุด "640-863 DESGN" เมื่อผ่านแล้วจึงได้ประกาศนียบัตร และถึงแม้ว่าการทดสอบ CCDA ไม่จำเป็นต้องสอบผ่าน CCNA มาก่อน แต่ทางซิสโก้ก็แนะนำให้สอบเพื่อให้มีความรู้พื้นฐานในระดับ CCNA
อาทิปราศักติ
อาทิปราศักติหรือพระแม่อธิศักติ (आदि पराशक्ति, ) คือเทวีที่ทรงเป็นพระเป็นเจ้าสูงสุดในลัทธิศักติของศาสนาฮินดู พระนามอื่น ๆ ที่นิยมเรียกขานกัน เช่น ปรมศักติ, อาทิศักติ, มหาศักติ, มหาเทวี, มหาปารวตี, สัตยศักติ หรือ ศักติ ที่มาของคำว่า “ปรมะ” แปลว่าสุงสุด และ “สัตยะ” แปลว่าความจริง ดังเช่นที่พบในหลาย ๆ ศักตอุปนิศัท ในเทวี-ภควัตาปุราณะระบุว่าองค์อาทิปราศักติทรงเป็นพระผู้สร้าง ผู้สอดส่องดูแล และผู้ทำลายจักรวาลนี้ และมีการนับถือเช่นกันว่า พระแม่ปารวตีทรงเป็นอวตารหนึ่งขององค์อาทิปราศักติ
ศัพทมูล
อาทิปราศักติ แปลว่า “พลังสูงสุดแรก” ("First Supreme-Power".) โดย आदि '’อาทิ'' แปลว่า “การเริ่มต้น” ส่วน ศักติ คือพลังงานยิ่งใหญ่เหนือทุกสิ่ง อธิศักติ หมายถึง พลังอันเป็นที่ยิ่ง มหาศักติ หมายถึง พลังอันยิ่งใหญ่ ปรมศักติ หมายถึง พลังอันยิ่งใหญ่เป็นที่สุด มหาเทวี หมายถึง เทวีผู้เป็นใหญ่ในจักรวาล
ประเทศโปรตุเกสในโอลิมปิกเยาวชนฤดูร้อน 2010
ประเทศโปรตุเกส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติโปรตุเกสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 10 ชนิดกีฬา ผลการแข่งขันครั้งนี้ประเทศโปรตุเกสได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
กรีฑา
ผลการแข่งขันดังนี้ :
ใยประสาทนำเข้า
เดนไดรต์ (Dendrite) เป็นแขนงประสาทประเภทหนึ่งของเซลล์ประสาท (neuron) ซึ่งยื่นออกมาจากส่วนที่เป็นตัวเซลล์ (soma) ทำหน้าที่นำกระแสประสาทเข้าสู่เซลล์ประสาท ซึ่งกระแสประสาทดังกล่าวเป็นสัญญาณทางไฟฟ้าเคมีที่เกิดจากการกระตุ้นจากเซลล์ประสาทอื่นๆ (ทั้งนี้อาจเกิดจากสัญญาณจากรีเซปเตอร์ การกระตุ้นด้วยขั้วไฟฟ้าโดยมนุษย์ ฯลฯ) ซึ่งช่องว่างระหว่างเซลล์ประสาทตรงบริเวณที่มีการถ่ายทอดกระแสประสาทไปสู่กันได้นั้น เรียกว่าไซแนปส์ (synapse) และเมื่อเดนไดรต์รับสัญญาณประสาทมาแล้ว ก็จะมีการส่งต่อไปยังเซลล์อื่นๆต่อไปโดยผ่านไปทางปลายแอกซอน
ทั้งนี้แขนงของเดนดริติกเซลล์ (dendritic cells) ในระบบภูมิคุ้มกันก็เรียกว่าเดนไดรต์ แต่ไม่มีความสามารถในการนำกระแสประสาท หรือกระแสไฟฟ้าเคมีใดๆ
ทั่ว พาทยโกศล
จางวางทั่ว พาทยโกศล นักดนตรีไทยที่มีชื่อเสียงในสมัยรัชกาลที่ 6 เกิดเมื่อ 21 กันยายน พ.ศ. 2424  เป็นบุตรของหลวงกัลยาณมิตตาวาส (ทับ พาทยโกศล) กับนางแสง  พาทยโกศล ซึ่งเป็นนักดนตรีที่มีชื่อเสียงในสมัยรัชกาลที่ 5 ถึงแก่กรรมเมื่อวันที่ 12 ตุลาคม พ.ศ. 2481  รวมอายุ 57 ปี
ประวัติ
จางวางทั่วเรียนดนตรีจากบิดามารดา และได้ศึกษากับครูคนอื่นๆ เพิ่มเติมจนมีฝีมือทางฆ้องวงและระนาดเอก ในสมัยรัชกาลที่ 5 ท่านเป็นผู้ควบคุมวงปี่พาทย์ของเสด็จกรมหลวงชุมพรเขตต์อุดมศักดิ์ ต่อมา มาอยู่ในวงปี่พาทย์กับสมเด็จเจ้าฟ้าฯ กรมพระนครสวรรค์วรพินิต ในระหว่างนี้สมเด็จเจ้าฟ้าฯ กรมหลวงศรีรัตนโกสินทร ซึ่งเป็นสมเด็จพระพี่นางเธอในกรมพระนครสวรรค์วรพินิต ทรงพระกรุณาโปรดเกล้าฯ แต่งตั้งให้เป็น"จางวาง"ในพระองค์ท่าน คนทั่วไปจึงเรียกว่า จางวางทั่ว
ต่อมา ท่านตีฆ้องวงเล็กแข่งขันได้ "ชั้นหนึ่ง" พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ พระราชทานเหรียญราชรุจิเงินเป็นบำเหน็จ การประชันของครูดนตรีไทยในสมัยรัชกาลที่ 5 ที่บันทึกเสียงลงบนจานเสียงสยามปาเต๊ะ ร่องกลับทาง ในชื่อเพลง"ทยอยนอกมโหรี"
ในสมัยรัชกาลที่ 6 จางวางทั่วได้เป็นครูสอนเพลงไทย ประจำกองแตรวงทหารเรือ ต่อมาท่านเป็นครูสอนดนตรีประจำกองแตรวงทหารมหาดเล็กรักษาพระองค์ จนลาออกใน พ.ศ. 2475
จางวางทั่วเป็นผู้มีฝีมือในการแต่งเพลง เพลงที่แต่งไว้มีทั้ง เพลงตับ เช่น เพลงเกร็ด เช่น
ในปี พ.ศ. 2477 จางวางทั่วแต่งเพลงชาติเป็นทำนองแบบไทย ซึ่งได้รับการคัดเลือกจากคณะกรรมการนำออกบรรเลงหลายครั้ง จนเปลี่ยนไปใช้ทำนองสากลแทน
นอกจากนี้ ท่านยังมีบุตรธิดาเป็นนักดนตรีไทยที่มีชื่อเสียง คือ อาจารย์เทวาประสิทธิ์ พาทยโกศล และคุณหญิงไพฑูรย์  กิตติวรรณ
ฤดูพายุเฮอริเคนแปซิฟิก พ.ศ. 2565
'''ฤดูพายุเฮอริเคนแปซิฟิก พ.ศ. 2565''' คือช่วงของฤดูกาลในอดีตที่เคยมีการก่อตัวของพายุหมุนเขตร้อนภายในมหาสมุทรแปซิฟิกด้านตะวันออก โดยฤดูกาลนี้เริ่มต้นอย่างเป็นทางการในวันที่ 15 พฤษภาคม พ.ศ. 2565 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2565 ในมหาสมุทรแปซิฟิกกลาง และไปจบลงพร้อมกันในวันที่ 30 พฤศจิกายน พ.ศ. 2565 โดยขอบเขตดังกล่าวเป็นระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา
รายชื่อพายุ
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2565 ถ้ามีชื่อที่ถูกถอนจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2566 ชื่อที่ไม่ถูกปลดจะถูกนำกลับมาใช้อีกครั้งในปีฤดูกาล พ.ศ. 2571 โดยรายการนี้เป็นรายการเดียวกันกับที่เคยใช้ในฤดูกาล 2559
สำหรับพายุที่ก่อตัวภายในพื้นที่รับผิดชอบของศูนย์เฮอริเคนแปซิฟิกกลาง ครอบคลุมพื้นที่ระหว่างเส้น 140 องศาตะวันตกถึงเส้นแบ่งวันสากล ชื่อที่จะใช้จะเป็นชื่อในชุดหมุนเวียนสี่ชุด
หลี่ ฉุนซฺวี่
พระเจ้าจฺวังจงแห่งถังยุคหลัง (後唐莊宗; 2 ธันวาคม 885 – 15 มีนาคม 926) ชื่อตัวว่า หลี่ ฉุนซฺวี่ (李存朂, 李存勗 หรือ 李存勖) และชื่อรองว่า ย่าจึ (亞子) เป็นพระเจ้าแผ่นดินในราชวงศ์ถังยุคหลังสมัยห้าราชวงศ์สิบอาณาจักร อยู่ในสมบัติตั้งแต่ปี 923 ถึงปี 926
หลี่ ฉุนซฺวี่ เป็นบุตรของหลี่ เค่อย่ง (李克用) แม่ทัพราชวงศ์ถัง ต่อมา จู เวิน (朱溫) แม่ทัพอีกคนแห่งราชวงศ์ถัง โค่นราชวงศ์ถังแล้วตั้งราชวงศ์เหลียงยุคหลังขึ้น หลี่ ฉุนซฺวี่ จึงรวมกำลังมารบกับราชวงศ์เหลียงยุคหลังเพื่อกู้ราชวงศ์ถัง เขาทำตั้งราชวงศ์ถังขึ้นอีกครั้งซึ่งประวัติศาสร์เรียก ราชวงศ์ถังยุคหลัง แล้วตั้งตัวเป็นกษัตริย์ถัง หลี่ ฉุนซฺวี่ ครองสมบัติได้สามปี กัว ฉงเชียน (郭從謙) ข้าราชการของเขา ก็ก่อกบฏในปี 926 และหลี่ ฉุนซฺวี่ ตายในระหว่างสู้กับกบฏ หลี่ ซื่อหยวน ลูกบุญธรรมของ หลี่ ฉุนซฺวี่ จึงขึ้นเป็นกษัตริย์องค์ถัดมา
885926
แอ็ตแชร์
แอ็ตแชร์ (Ecser, ) เป็นหมู่บ้านหนึ่งในเทศมณฑลแป็ชต์ เขตมหานครบูดาเปสต์ ประเทศฮังการี
ประวัติศาสตร์
ประวัติศาสตร์ลายลักษณ์อักษรชิ้นแรกที่กล่าวถึงแอ็ตแชร์มีบันทึกไว้เมื่อ 15 ธันวาคม ค.ศ. 1315 แม้ว่าหมู่บ้านนี้จะมีอยู่ตั้งแต่ ค.ศ. 896 แล้ว เมื่อพวก Magyars ได้เข้ามาตั้งรกรากในบริเวณปัจจุบัน จากตำนานที่เล่าขานกันมาเชื่อกันว่าชื่อของหมู่บ้านตั้งโดยเจ้าชาย Árpád ของเผ่าฮังกาเรียน  เมื่อพระองค์มาพักที่หมู่บ้านดังกล่าวพระองค์ได้ถามถึงนามของสถานที่แห่งนั้น ชาวบ้านท้องถิ่นไม่อาจตอบแก่พระองค์ได้ ดังนั้น Árpád จึงกล่าวแก่พวกเขาว่า เจ้าจงเรียกสถานที่แห่งนี้ตามชื่อไม้โอค (cser)
ในช่วงจักรวรรดิออโตมันครองอำนาจ (ค.ศ. 1526-ค.ศ. 1686) หมู่บ้านได้เสื่อมสลายลง โดยเฉพาะหลังเหตุการณ์ยึดหมู่บ้านบุดาที่อยู่ใกล้เคียง ชาวบ้านกลับมาอยู่ในบริเวณปัจจุบันหลัง ค.ศ. 1699  ทหารจากแอ็ตแชร์สิบเอ็ดนายได้ต่อสู้ในสมรภูมิสงคราม Rákóczi เพื่ออิสรภาพ (ค.ศ. 1703-ค.ศ. 1711)  ในช่วงต้นของคริสศตวรรษที่ 18 ผู้ปกครองหมู่บ้านเคาต์ Antal Grassalkovich จึงนำชาวสโลวักเข้ามาตั้งถิ่นฐาน
เอกลักษณ์ประจำท้องถิ่น
สถานที่สำคัญมีมาแต่โบราณกาลคือโบสถ์คาทอลิก สร้างในปี ค.ศ. 1740.
ระบำที่มีชื่อเสียงระดับโลกคือ ‘Wedding at Ecser’ (Ecseri lakodalmas).
เมืองพี่น้อง
เมืองพี่น้องของแอ็ตแชร์ได้แก่
ฟุตบอลเอเชียเยาวชนอายุไม่เกิน 23 ปี 2020 รอบชิงชนะเลิศ
ฟุตบอลเอเชียเยาวชนอายุไม่เกิน 23 ปี 2020 รอบชิงชนะเลิศ กำหนดแข่งขันในวันที่ 26 มกราคม ค.ศ. 2020 ที่ราชมังคลากีฬาสถาน ในกรุงเทพมหานคร ประเทศไทย เพื่อตัดสินหาทีมชนะเลิศของการแข่งขันฟุตบอลเอเชียเยาวชนอายุไม่เกิน 23 ปี 2020. แมตช์นี้เป็นการตัดสินโดย เกาหลีใต้ และ ซาอุดีอาระเบีย, ผู้ชนะของรอบรองชนะเลิศ.
เกาหลีใต้ชนะซาอุดีอาระเบียหลังต่อเวลาพิเศษและส่งผลให้พวกเขาคว้าโทรฟีแรกในการแข่งขัน.
สวนสมเด็จพระนางเจ้าสิริกิติ์ฯ
สวนสมเด็จพระนางเจ้าสิริกิติ์ฯ (Queen Sirikit Park) เป็นสวนสาธารณะระดับย่าน ตั้งอยู่บนถนนกำแพงเพชร 2 เขตจตุจักร กรุงเทพมหานคร สร้างขึ้นเนื่องใน "วโรกาสมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ  พระบรมราชชนนีพันปีหลวงครบ 5 รอบ ซึ่งตรงกับวันที่ 12 สิงหาคม พ.ศ. 2535" โครงการนี้ริเริ่มโดยคณะรัฐมนตรีในปี พ.ศ. 2534 เปิดเมื่อวันที่ 19 ธันวาคม พ.ศ. 2539 มีพื้นที่ระยะแรก 140 ไร่ (0.22 ตร.กม.) โครงการระยะที่สองจะเพิ่มพื้นที่อีก 60 ไร่ในอนาคต ซึ่งมีมูลนิธิสวนสมเด็จพระนางเจ้าสิริกิติ์ บริหารงานโดยมีคณะกรรมการโดยโปรดเกล้าในราชกิจจานุเบกษาล่าสุดในปี พ.ศ. 2561
การคลังสาธารณะประเทศอังกฤษ
==โครงสร้างภาษี ==
สวนสมเด็จพระนางเจ้าสิริกิติ์ฯ
สวนสมเด็จพระนางเจ้าสิริกิติ์ฯ เป็นส่วนหนึ่งของอุทยานสวนจตุจักร ประกอบด้วยสวนสาธารณะ 3 แห่งที่มีพื้นที่ติดต่อกันได้แก่ สวนจตุจักร พื้นที่ 155 ไร่ สวนวชิรเบญจทัศ พื้นที่ 375 ไร่ และสวนสมเด็จพระนางเจ้าสิริกิติ์ฯ พื้นที่ 196 ไร่ รวมทั้งหมด 727 ไร่
การคลังสาธารณะประเทศอังกฤษ
ผู้ที่ต้องเสียภาษ คือผู้ที่มีรายได้จากการจ้างงานตนเองและหน่วยงาน ธุรกิจ ค่าเผื่อเงินบำนาญเกษียณ รายได้จากการให้บริการของธนาคาร และการจ่ายเงินปันผลหุ้น รายได้จากผลประโยชน์ การเสียภาษีรายได้จะไม่เกี่ยวกับการประกันสังคม เงินสมทบประกันแห่งชาติทำหน้าที่เหมือนภาษีรายได้ แต่การชำระเงินให้สิทธิบุคคลที่จะบริจาค การรักษาความปลอดภัยทางสังคม ผลประโยชน์ในทางปฏิบัติ การจ่ายเงินเข้ากองทุนประกันแห่งชาติ NI ภาษีมูลค่าเพิ่มเป็นภาษีสัดส่วนค่าใช้จ่ายในการขายทั้งหมด เป็นภาษีที่มีมูลค่าเพิ่มในแต่ละขั้นตอนการผลิต แต่บริษัทอาจหักภาษีที่จ่ายในปัจจัยการผลิตเป็นผลิตภัณฑ์ของบริษัท
เรียกเก็บภาษีจากสินค้าสามประเภทหลัก คือ เครื่องดื่มมีส่วนของแอลกอฮอล์ เชื้อเพลิง ยาสูบ และถนนโดยจะถูกเรียกเก็บในอัตราที่แบน
สวนสมเด็จพระนางเจ้าสิริกิติ์ฯ
ประวัติ
ริเริ่มโดยคณะรัฐมนตรีในปี พ.ศ. 2534 เพื่อจัดสร้างขึ้นเนื่องใน "วโรกาสมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงครบ 5 รอบ ซึ่งตรงกับวันที่ 12 สิงหาคม พ.ศ. 2535" โดยมีวัตถุประสงค์ให้เป็นสวนสาธารณะในลักษณะสวนป่าที่มีความเป็นธรรมชาติ และน้อมเกล้าน้อมกระหม่อมถวายสมเด็จพระนางเจ้าสิริกิติ์ พระบรมราชินีนาถ  พระบรมราชชนนีพันปีหลวง
การคลังสาธารณะประเทศอังกฤษ
==หน่วยงานที่รับผิดชอบรายจ่ายประจำปีและหน่วยงานที่รับผิดชอบการร่างงบประมาณ == การร่างงบประมาณและรายจ่ายประจำปีเป็นหลักการพื้นฐานตามรัฐธรรมนูญ ซึ่งหน่วยงานที่รับผิดชอบดังนี้ และในส่วนรายจ่ายประจำปีนั้น มีหน่วยงานที่รับผิดชอบดังนี้
สวนสมเด็จพระนางเจ้าสิริกิติ์ฯ
วัตถุประสงค์
สำหรับใช้เป็นสถานที่พักผ่อนหย่อนใจของประชาชน และเป็นสถานที่รวบรวมอนุรักษ์พันธุ์ไม้ให้เป็น สวนพฤกษศาสตร์ที่สมบูรณ์ ตลอดจนส่งเสริมวิชาการในการศึกษาวิจัยด้านพฤกษศาสตร์และปลูกฝัง ทัศนคติในการอนุรักษ์ธรรมชาติ ให้เห็นถึงประโยชน์และคุณค่าของธรรมชาติแก่เยาวชนและประชาชนทั่วไป